El Raval celebra les seues festes aquest cap de setmana
13 setembre 2018

## El Raval celebra les seues festes aquest cap de setmana13 setembre 2018Última actualització: 14 juliol 2025

![](../gestion/img/_AO_7093-copia.jpg)  
  

La presidenta de la Junta de Districte del Raval, Àngels Pérez i el nou president de l'Associació de Veïns de la barriada, Lluís Moncho han presentat aquest matí en roda de premsa les festes del Raval que es desenvoluparan els dies 14, 15 i 16 de setembre.  
  
**Àngels Pérez** va agrair la col·laboració de l'associació veïnal, ja que amb el seu treball "_dinamitzen el barri i creen cohesió social. És important ressaltar la tasca desinteressada que realitzen a l'hora de posar en marxa activitats de caràcter cultural i esportiu. En nom de l'Ajuntament de Gandia volem transmetre a la Junta Directiva un agraïment per tota la col·laboració que presten_".  
  
Per la seua banda, **Lluís Moncho**, ha recordat que l'Associació de Veïns del Raval va ser de les primeres que es va construir (any 19991) gràcies a l'impuls de persones com Marcel·lí Giner.  
  
El nou president de l'Associació de Veïns de la barriada ha explicat les diferents activitats variades que s'han organitzat durant aquests dies adreçades a tots els públics i que tindran una incidència especial en els més menuts. El programa segueix la línia d'anys anteriors i començarà el pròxim divendres a partir de les 18.00 hores.

  
**PROGRAMA FESTES RAVAL 2018**

  
**DIVENDRES 14 SETEMBRE**  
18h.- Actuació infantil a càrrec del Mag H, a la Plaça Sant Josep  
19h.- Berenar amb orxata, per els menuts, a la Plaça Sant Josep.  
20h.- Pregó a càrrec del Pregoner, a la Plaça Sant Josep, per donar inici de les festes 2018. A continuació Cercavila, pel barri.  
22h.- Sopar popular  a la Plaça de Sant Josep. En el transcurs del Sopar es farà homenatge a persones i/o entitats destacades del barri en diferents àmbits.  
23’30h.- Revetla amb  Discomòbil.  
  
**DISSABTE 15 SETEMBRE**  
10h.- Esmorçar Popular d’entrepà, a la Plaça Sant Josep.  
11’30h.- Jocs per a xiquets, a la Plaça Sant Josep, a càrrec del Grup Scout La Safor  
14h.- Dinar de Casoles, a la Plaça Sant Josep, es valorarà la casola més original.  
20’30h.- Desfilada dels Fanals Vegetals, amb els més menuts del barri, acompanyats per tots els dolçainers participants de l’Aplec.  
22h.- Sopar del dia del Veí. Plaça Sant Josep.  
23h.- Revetla amb orquestra.  
  
**DIUMENGE 16 SETEMBRE**  
9’30h. Campionat de petanca.  
12’30h. Inici del Concurs de Paelles “Marcel·lí Giner”, a la Plaça Tirant. (Inscripcions en el Centre Social del Raval fins el dissabte 15)  
14’30h. Dinar en el  Passeig Germanies, tram “La Amorosa”, i en acabar, entrega de premis a les millors paelles.  
19h. Arreplegada de la Majorala 2018, en cercavila desde la plaça Sant Josep.  
19’30h. Solemne misa en honor al Santíssim Ecce Homo del Raval, en l’esglesia de Sant Josep.  
20h.  Processó  del Santíssim Ecce Homo, pels carrers del barri.  
Acabarem les nostres festes amb un castell de focs artificials.